Ван Фэн нарадзіўся ў Пекіне ў музычнай сямі. У пяць гадоў ён пачаў вучыцца іграць на скрыпцы, а першым настаўнікам быў яго бацька. У 11 гадоў хлопчык паступіў у музычную школу пры Цэнтральнай кансерваторыі. Ван Фэн быў звычайным дзіцем, ён абсалютна не разумеў, навошта яму патрэбна гэта скрыпка, і чаму ён павінен шмат гадзін развучваць нудныя практыкаванні ў той час, як яго прыяцелі гуляюць на вуліцы. Як узгадвае сам музыкант, упершыню яго ўразіла прыгажосць музыкі, калі ён пачуў творы Чайкоўскага. Ван Фэну тады было 14 гадоў, і ён зразумеў, што з гэтага часу ўсё яго жыццё будзе аддадзена гэтай чароўнай прыгажосці і гармоніі гукаў. А яшчэ праз тры гады яго чакала новае ўзрушэнне – ён пачуў песні ў выкананні Майкла Джэксана, Beatles, тайванскага спевака Ло Та-і і кітайскага спевака Цуй Цзяна. Гэта была яго першая сустрэча з рок-музыкай.